1907. évi december 4-éről. 
105 
után s ép ezért indítványozza, hogy Dr. Elbel Károlynak buzgó 
működéséért jegyzőkönyvileg meleg köszönetünket és hálás 
elismerésünket fejezzük ki. (Ált. helyeslés és éljenzés). 
Dr. D 0 b r 0 V i t s felszólalására elhatároztatik, hogy 
nevezett erről, jegyzőkönyvi kivonatban értesittessék. (Elfogadják). 
Tárgysorozat: 
Dr. Velits Dezső igazgató legújabb tapasztalatairól 
számol be az osteomaláciának adrenalinnal való gyógykezelése 
körül. Örömmel constalálja, hogy a tavaszi, e tárgyban 
tartott előadásának akkori rossz eredményeit és kedvezőtlen 
észleleteit most már jobb eredményekkel válthatja fel. 
Ismerteti az idevágó külföldi és hazai összes irodalmat. 
Az eredmények szembeötlő ellentmondásait részben az individu- 
umok különféleségében, az eltérő dosisokban, főleg pedig a 
szer könnyű romlásában véli megtalálhatni. 
A bemutatott 2 nőbetegnél az eredmény 2 hónapi kezelés 
után oly világos, hogy most már kellő individualizálás mellett 
a szer alkalmazását a kartárs uraknak melegen ajánlja, hiszi 
azt, hogy sok nőbeteg e rettenetes bajban jövőre nem a sebészi 
eljárásban (a castratióban). hanem a belgyógyászati kezelésben 
fogja felgyógyulását elérni. 
Az előadás a Budapesti orvosi újságban jelent meg. 
Dr. Pávai meleg köszönetét fejezi ki előadónak szép, 
értékes és tudományos szempontból rendkívül értékes fejte- 
getéséért. A maga részéről megjegyzi, hogy az idevágó beteg- 
anyag osztályán a régebbi időben phosphoros kezelésnek tárgyát 
képezte, sajnos alig számbavehető eredménynyel; a biztató és 
megindokolt eredmények hallatára azonban ő is szívesen és 
érdeklődéssel fog az adrenalinnel való kezelési módokra áttérni, 
midőn még mindig elég idő lesz arra, hogy esetleges eredmény- 
telenség esetében az illető nőket sebészi eljárásokra átengedje 
Ezzel az ülés hozzászólás hiányában véget ért. 
Orv. -Terra. -Tud. Egy. XX Vili. (Uj f. XIX.) 
8 
